CELEX: 32021D2242
Language: sl
Date: 2021-12-13 00:00:00
Title: Sklep Sveta (EU) 2021/2242 z dne 13. decembra 2021 o spremembi Sklepa 2009/908/EU o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta

16.12.2021   
               
               
                  SL
               
               
                  Uradni list Evropske unije
               
               
                  L 450/148
               
            
         SKLEP SVETA (EU) 2021/2242
         z dne 13. decembra 2021
         o spremembi Sklepa 2009/908/EU o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta
         SVET EVROPSKE UNIJE JE –
         ob upoštevanju Pogodbe o Evropski uniji,
         ob upoštevanju Pogodbe o delovanju Evropske unije,
         ob upoštevanju Sklepa Evropskega sveta 2009/881/EU z dne 1. decembra 2009 o predsedovanju v Svetu (1) in zlasti člena 4 Sklepa,
         ob upoštevanju naslednjega:
         
                     (1)
                  
                  
                     Svet je s Sklepom 2009/908/EU (2) določil ukrepe za izvajanje Sklepa 2009/881/EU. Pripravljalna telesa Sveta, ki jim ne predseduje država članica, ki v zadevnem šestmesečnem obdobju predseduje Svetu, so navedena na seznamu v Prilogi III k Sklepu 2009/908/EU, kot določa člen 2, tretji pododstavek, Sklepa 2009/881/EU.
                  
               
                     (2)
                  
                  
                     Glede na svetovalno naravo in izkušnje Odbora za evropski raziskovalni prostor in inovacije ter vrsto nalog, ki jih opravlja, bi bilo treba ta odbor dodati na seznam pripravljalnih teles, ki jim šestmesečno predsedstvo ne predseduje.
                  
               
                     (3)
                  
                  
                     Sklep 2009/908/EU bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V Prilogi III k Sklepu 2009/908/EU se doda naslednje pripravljalno telo na seznam z naslovom „izvoljeni predsedniki“:
            
               „Odbor za evropski raziskovalni prostor in inovacije“.
            
         
         
            Člen 2
            Ta sklep začne veljati na dan sprejetja.
            Objavi se v Uradnem listu Evropske unije.
         
         
            V Bruslju, 13. decembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 315, 2.12.2009, str. 50.
         
            (2)  Sklep Sveta 2009/908/EU z dne 1. decembra 2009 o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta (UL L 322, 9.12.2009, str. 28).